બ્રહ્માંડની મૅટરમાં મોટા ભાગે ‘ડાર્ક મૅટર’ છે, જેની સાથે આપણે માત્ર સૈદ્ધાંતિક રીતે જાણીએ છીએ પરંતુ એ મૅટર હોય તો એના કણ પણ હોવા જોઈએ અને કોઈ રીતે એના કણો ઝિલાય કે આપણી પરિચિત મૅટરના કણો સાથે અથડાય તો ડાર્ક મૅટરનો નક્કર પુરાવો મળે. XENON1T દુનિયાનું સૌથી મોટું પાર્ટિકલ ડિટેક્ટર છે. એને એક વર્ષના પ્રયોગ પછી WIMP તરીકે ઓળખાતા કણ મળ્યા નથી. ((WIMP એટલે weakly interacting massive particle). XENON1Tના પ્રયોગમાં અતિ શીતળ પ્રવાહી સ્વરૂપનું ૧,૩૦૦ કિલોગ્રામ Xenon (ઝેનોન) લેવામાં આવ્યું. આશા હતી કે WIMP એની સાથે અથડાશે, પરંતુ એમાં નિષ્ફળતા મળી છે.